
Lingua checa 


Na Galipedia, a Wikipedia en galego. 


O checo^ é unha das linguas eslavas do oeste de Europa, 
xunto co polaco, eslovaco e o sorabo. Falado por un total 
duns 12 millóns de persoas, principalmente na República 
Checa (nas dúas provincias da Bohemia e Moravia e na 
parte meridional da Silesia) por cerca de 9,5 millóns de 
persoas. Hai tamén comunidades illadas nos países 
veciños: en Austria hai unha comunidade de 20.000 
falantes en Viena^, en Romanía hai seis lugares onde o 
checo é a lingua propia como resultado dunha 
inimigración no século XIX, en 2002 eran case 4000^, 
na Voivodina o checo é oficial no concello de Bela 
CrkvaM, onde se sitúa a pequena aldea de Cesko Selo, na 
cal a maioría dos seus 46 habitantes son de lingua checa. 
Existen importantes minorías formadas por inmigrantes 
en Alemaña, Estados Unidos, Eslovaquia e outros países. 

O checo utiliza o alfabeto latino con sinais diacríticas 
para a súa escrita. A fonoloxía do checo pode ser difícil 
para falantes doutras linguas. Por exemplo, algunhas 
palabras non parecen ter vogais: ztvrdl (endurecido), 
scvrkl (afondado), blb (bobo), vlk (lobo), e smrt (morte). 
Hai un exemplo popular disto na frase ''strc prst skrz krk” 
que significa "meter un dedo na túa gorxa". 

As linguas checa e eslovaca son mutuamente intelixíbeis 
e próximas na escrita, mais difiren fonética e 
gramaticalmente. A maioría dos adultos eslovacos e 
checos son capaces de comprenderse mutuamente sen 
dificultade, tendo estado en contacto coas dúas linguas 
por medio da radio e da televisión nacionais, ata a 
partición de Checoslovaquia no 1993. Aqueles que non 
viviron esta situación, en particular os máis novos, poden 
experimentar dificultades de comprensión. 

Checo 

Cestina 

Falado en: 

Chequia, Austria, Bulgaria, 
Canadá, Israel, Polonia, 
Eslovaquia, Ucraína, Estados 

Unidos 

Rexións: 

Europa Central 

Total 

de falantes: 

12 millóns 

Posición: 

73 

Familia: 

Indoeuropea 

Eslava 

Eslava occidental 

Checo-eslovaca 

Checo 


Estatuto oficial 

Lingua 

oficial de: 

^ República Checa 

B Unión Europea 

Regulado 

por: 

Instituto da Lingua Checa 


Códigos de lingua 

ISO 639-1: 

CS 

ISO 639-2: 

cce (B) ces (T) 

ISO 639-3: 

ces (http://www.sil.org/iso639 


-3/documentation.asp?id=ces) 

SIL: 

CES 


































Outros artigos 
Ligazóns Externas 


Historia 


Os primeiros escritos datan do século X, xeralmente en 
forma de palabras soltas e insercións en textos latinos, tal 
como moitas outras linguas europeas tamén fixeron as 
súas primeiras aparicións. 

Mais as principais características do checo datan do 
século XIII ou un pouco antes, se ben que a súa forma 
moderna débese moito a certas mudanzas lentas que 
ocorreron nos séculos XIV e XV. A linguaxe escrita 
baseouse na variedade do checo falada no principal 
centro cultural da nación, Praga (onde se fundou a 
universidade en 1348). O texto literario máis antigo é un himno de catro estrofas incluído nun códice latino 
da segunda metade do século XIII que di así: 

(Z)louo do zveta ztworene / v bozstui zhowano / iez pro Euino zressinie / na zuet pozlano 

Que traducido sería: 

Antes da creación do mundo, o verbo / estaba oculto na Divindade / (e) a causa do pecado 
de Eva / enviouse ao mundo 

A supresión da cultura checa, asociada á Contrarreforma, durou ata o século XVIII cando se restabeleceu o 
contacto con fontes occidentais e emerxeu un renacemento romántico, período que culminou coa revolución 
de 1848. Desde o século XIX ata o inicio da 2 a Guerra Mundial, o checo foi o vehículo dunha rica e extensa 
literatura de todos os xeneros, especialmente poesía e novela. 

A lingua normativa baséase na codificación de Josef Dobrovsky, feita no século XIX e modelada sobre o 
checo do século XVI. O checo normativo é, entón, unha creación semiartificial arcaica en moitos aspectos e 
bastante evolucionada noutros, o que xera unha tensión entre a lingua literaria moderna e o checo falado, 
usualmente coñecido como checo común. 

Dialectos 



Os dialectos checos divídense en dous grandes grupos: 

■ Grupo da Bohemia, onde se inclúen os dialectos non moi peculiares da zona que marxea a 
Bohemia Central. 

■ Variedade de dialectos, englobados pola súa vez en subgrupos ( haná , valassko, slovácko ) na 
rexión da Moravia. O slovácko está ligado ao eslovaco por algunhas características, en canto 
o do sur de Silesia comparte partes co polonés. 

O dialecto que se coñece como checo común é o que se fala na Bohemia Central, sobre todo en Praga. 


Escrita 


















Utilízase o alfabeto latino con sinais diacríticos. A ortografía racionalizouse primeiro por Jan Hus no século 
XIV, e despois polos monxes checos no século XVI para facer a súa tradución da Biblia. 


Notas 


1. Definicións no Dicionario da Real Academia Galega (http://academia.gal/dicionario/-/termo/bus 
ca/checo) e no Portal das Palabras (http://portaldaspalabras.gal/dicionario/procura/checo) para 
checo. 

2. "Euromosaic". Arquivado dende o orixinal o 28 de outubro de 2009. Consultado o 31 de 
outubro de 2009. 

3. http://www.perenn.com/czech-and-slovak-minorities-romaniaThe Czech and Slovak minorities 
in Romania 

4. Secretaría Provincial de Minorías Nacionais da Voivodina (http://www.puma.vojvodina.gov.rs/et 

ext.php?ID_mat=207&PHPSESSID=p6rdjkgjbf7fll6lp81ov8m6q3) 


Véxase tamán 


Outros artigos 

■ Strc prst skrz krk 

Ligazóns Externas 


Existe unha versión da 
« W Wikipedia en Lingua 
checa 


í 

Vexa no Galizionario as 

fSI 

palabras en Checo 


■ Proel (http://www.proel.org/) 

■ Ethnologue (http://www.ethnologue.com/) 

■ Dicionario checo-inglés Webster's (https://web.archive.Org/web/20050829225042/http://www.w 

ebsters-online-dictionary.org/definition/Czech-english/) 


Este artigo sobre lingüística é, polo de agora, só un bosquexo. Traballa nel (https://gl.wikipedia.o 
T rg/w/index.php?title-Lingua_checa&action=edit) para axudar a contribuír a que a Galipedia 
mellore e medre. 

Existen igualmente outros artigos relacionados con este tema nos que tamén podes contribuír. 


Traído desde "https://gl.wikipedia.Org/w/index. php?title=Lingua_checa&oldid=5308912" 


A última edición desta páxina foi o 14 de novembro de 2019 ás 16:38. 

Todo 0 texto está dispoñible baixo a Ijcenza Creatlve Commons recoñecemento compartlr igual 3.0; pódense aplicar 
termos adicionais. Consulte os termos de uso para obter máis información. 

Wikipedia® é unha marca rexistrada da Wikimedia Foundation, Inc., unha organlzaclón sen fins lucrativos. 






































